अब तक होल्डिंग टैक्स के जमा हुए हैं साढ़े 12 लाख
हुसैनाबादनगर पंचायत में होल्डिंग टैक्स के लिए स्वनिर्धारण फार्म जमा करने की तिथि में अब महज तीन दिन बचे हैं। अंतिम तिथि 10 मार्च निर्धारित है। अब तक स्वनिर्धारण फार्म से नगर पंचायत कार्यालय ने 12 लाख, 47 हजार, 710 रुपए की वसूली की है।
शहर के 6000 हजार घरों को सैफ फार्म दिए गए थे, जिसमें करीबन 3737 फार्म जमा हो चुके हैं। हुसैनाबाद नगर प्रबंधक प्रभात कुमार ने बताया कि स्वनिर्धारण फार्म जमा करने की तिथि में अब बढोतरी नहीं की जाएगी। उन्होंने कहा कि 10 मार्च के बाद एक टीम गठित होगी, जो शहर के प्रत्येक वार्ड का भ्रमण कर वैसे घर जो निर्धारित समय सीमा के अंदर सैफ फार्म नहीं जमा कर पाए हैं, उन्हें चिन्हित कर एक सूची तैयार करेगा। इसके बाद उनके घरों पर पहुंचकर पूरे घर की मापी कर 100 प्रतिशत सुविधा कर 2000 हजार जुर्माना के साथ वसूली करेगा।
hin_Deva hin_Deva hin_Deva